...ી.

"ખેડૂતોની આવક બમણી કરવાના લક્ષ્યને પહોંચી વળવા માટે ખેડૂતોને રોકડ રકમ આપવાનો નિર્ણય કર્યો અને 95 હજાર કરોડ રૂપિયા ખેડૂતોનાં ખાતામાં જમા કરી દીધાં છે."

તેમણે ફાર્મિંગ કૉન્ટ્રાક્ટ અંગે કહ્યું કે "કૉન્ટ્રેક્ટ ફાર્મિંગમાં જમીન શબ્દનો કોઈ ઉલ્લેખ જ કરવામાં આવ્યો નથી." 

"જો ખેડૂત અને રોકાણકાર ઇચ્છે તો જ આ શક્ય બનશે. તેનાથી ખેડૂતોની જમીન જશે એવો ભય રાખવાની જરૂર નથી."

તેઓએ કહ્યું કે "સૌરાષ્ટ્રમાં હાલના સમયમાં 90 ટકા વધુ ખેતી કૉન્ટ્રેક્ટથી થાય છે."

ભારતમાં કોરોના વિરુદ્ધ રસીકરણની શરૂઆત ક્યારથી થશે... બાકીનો લેખ લખો:
આઈઆરસીટીસીએ નિવેદનમાં કહ્યું કે ઈમેઇલ બધાને મોકલવામાં આવ્યા છે, ભલે એ ગમે તે સમુદાયના હોય. પહેલાં પણ સરકારી કલ્યાણકારી યોજનાઓને પ્રોત્સાહન આપવા માટે આઈઆરસીટીસીએ આવી ગતિવિધિઓ કરી છે.

ગુજરાતમાં હવે ફાયર સેફ્ટી અંગે નવા નિયમો લાગુ થશે 

પ્રતીકાત્મક તસવીર

ગુજરાતમાં છેલ્લા કેટલાક સમયથી આગની બનાવો વધતા રાજ્યમાં ફાયર સેફ્ટી અંગે ચર્ચા થઈ રહી હતી.

ત્યારે હવે રાજ્યમાં ફાયર સેફ્ટી માટે કેટલાક નવા નિયમો અમલમાં મુકાશે.

મુખ્ય મંત્રી વિજય રૂપાણીએ રાજ્યમાં ફાયર સેફ્ટીના કડક અમલથી લોકોના જાન-માલ-મિલકતને રક્ષણ આપવા ફાયર સેફ્ટી અંગે કેટલાક મહત્વપૂર્ણ નિર્ણયો કર્યા છે. 

રાજ્યમાં દરેક હાઇરાઇઝડ બિલ્ડિંગ, વાણિજ્યીક સંકુલો, સ્કૂલ, કૉલેજ, હૉસ્પિટલો અને ઔદ્યોગિક એકમો માટે ફાયર સેફટી એન.ઓ.સી. ઑનલાઇન મળી રહેશે તેવી વ્યવસ્થા કરવામાં આવશે.

ખાનગી અને તાલીમબદ્ધ યુવા ફાયર સેફ્ટી ઑફિસરની વ્યાવસાયિક તજજ્ઞતા ધરાવતી વિશાળ કૅડર પણ ઊભી કરાશે.

મુખ્ય મંત્રીએ જણાવ્યું કે લોકોને પોતાનાં કામો માટે પરવાનગી-મંજૂરી માટે કચેરીઓમાં જવું જ ન પડે અને ઘરે બેઠા ઑનલાઇન કામ થાય સેવાઓ વિકસાવતા જઈએ છીએ.

આ નવી વ્યવસ્થાનો આગામી 26 જાન્યુઆરીથી રાજ્યમાં અમલ કરાશે.

સ્ટાફની સુરક્ષા માટે બજરંગદળ પ્રત્યે ફેસબુકનું નરમ વલણ- રિપોર્ટ

'એનડીટીવી ઇન્ડિયા'એ 'ધ વૉલ સ્ટ્રીટ જર્નલ'ના હવાલાથી બજરંગદળ અને ફેસબુક સંદર્ભે એક સમાચાર પ્રકાશિત કર્યા છે, જેમાં કહેવાયું કે ફેસબુકની નીતિઓમાં કથિત રીતે સત્તાધારી ભાજપનો પક્ષ લેવાની વાત કરાઈ હતી.

ધ વૉલ સ્ટ્રીટ જર્નલે રવિવારે આ રિપોર્ટ પ્રકાશિત કર્યો હતો. અખબારે લખ્યું કે 'સત્તારૂઢ ભાજપના સંબંધોને કારણે ફેસબુક દક્ષિણપંથી સમૂહ સામે કાર્યવાહી કરતા ડરે છે. કેમ કે બજરંગદળ પર નિયંત્રણ રાખવામાં ભારતમાં કંપનીની વ્યાવસાયિક શક્યતાઓ અને તેના કર્મચારીઓને ખતરો થઈ શકે છે.'

'ધ વૉલ સ્ટ્રીટ જર્નલ'ના નવા રિપોર્ટમાં બજરંગદળના એક વીડિયો અને તેના પર ફેસબુકની કાર્યવાહીનો હવાલો આપવામાં આવ્યો છે.

ઑગસ્ટમાં વૉલ સ્ટ્રીટ જર્નલે ફેસબુકની નીતિઓમાં કથિત પૂર્વગ્રહો હોવાનો એક રિપોર્ટ પ્રકાશિત કર્યો હતો.

તમે અમનેફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો